Δάσος του Πιεμόντε: Κορμός με μερέντα και καφέ
Με μόλις πέντε υλικά, αυτός είναι ο πιο εύκολος κορμός που μπορείτε να φτιάξετε. Έχει μπισκότα, μερέντα και μασκαρπόνε κι είναι υπέροχος.
2 πακέτα τυρί κρέμα (μασκαρπόνε ή τύπου Philadelphia), 4 κουτ. σούπας μερέντα, 26 μπισκότα πτι μπερ, 1 μεγάλη κούπα καφέ εσπρέσο, κρύο, 1 φακελάκι τρούφα
Χτυπάμε στη χαμηλή ταχύτητα του μίξερ το τυρί με τη μερέντα μέχρι να ομογενοποιηθούν. Αλείφουμε τα μισά μπισκότα με μια δόση από αυτή την κρέμα. Καπακώνουμε με τα άλλα μισά φτιάχνοντας 13 σαντουιτσάκια. Τα βουτάμε στιγμιαία στην κούπα με τον κρύο εσπρέσο.Βάζουμε το ένα σαντουιτσάκι δίπλα στο άλλο κολλημένα, δημιουργώντας έναν κορμό. Καλύπτουμε καλά γύρω-γύρω όλο τον κορμό με την υπόλοιπη κρέμα. Πασπαλίζουμε από πάνω και στα πλαϊνά με τρούφα. Αφήνουμε το γλυκό στο ψυγείο για τουλάχιστον 2 ώρες προτού σερβίρουμε.
Γαλακτοκομικά,Σοκολάτα,Τυρί